Kimia

Kimia (basa Arab: كيمياء utawa basa Griki: χημεία "khemeia") iku ngèlmu kang manyinaoni sifating dat-dat dhasar matéri kang ana ing jagat. Ngèlmu iki nyinaoni sipat dhasar, pangowahan lan interaksi atom-atom, ya iku dat-dat dhasar matéri.

Olèhé manyinaoni ngèlmu iki, papané ana ing laboratorium.
 Babagan-Babagan Kimia 
Babagan-babagan mirunggan ngèlmu kimia iku antarané:
 Atom 
Artikel utama bab: Atom.

Atom iku ékan matèri kang cilik bangét kang ketata saking:
 Nukléus utawa inti atom kang duwé momotan positif kang lumrahé ngandhut Proton lan Neutron
 Eléktron ngubéngi ana ing sékitar inti atom kanggo ngimbangi momotan positif inti atom.

 Unsur Kimia 
Artikel utama bab: Unsur kimia.

Unsur Kimia iku kelompok atom kang duwé jumlah proton kang pada ing jero inti atom utawa nuklèus/inti. Jumlah iku diarani nomer atom unsur. Kanggo conto: kabèh atom kang duwè proton 6 iji ing intiné iku mesthi atom saka unsur kimia karbon, utawa kabèh atom kang duwé proton 92 iji ing inti/nukleuse mesthi atom unsur uranium.

Tampilan unsur-unsur iku paling pas tur gampang dipahami ana ing tabel périodik. Ing tabel périodik iku unsur kimia ditata miturut lambang unsur lan nomer atomé.

 Cabang-Cabang Kimia 
Cabang-cabang utama ngèlmu kimia iku antarané:
 Kimia Organik
 Kimia Anorganik
 Biokimia
 Kimia Fisik

Saliyané iku uga ana cabang-cabang mirunggan kang mbahas kaitan ngèlmu kimia iki kaliyan ngèlmu liyané contoné:
 Elektrokimia
 Farmakologi
 Geokimia
 Kimia Atmosfér
 Kimia Inti
 Kimia Komputasi
 Kimia Lingkungan
 Kimia Obat
 Kimia Polimér
 Kimia Supramolekul
 Termokimia
 lyy.

 Pirsani Uga 
 Hukum Kimia
 Tata Jeneng Kimia
 Wujud Zat
 Kimiawan
 Tabel périodik
 Pratélan unsur miturut jeneng
 Pratélan unsur miturut nomer atom

Kategori:Kimiya
Kategori:Èlmu
Kategori:Èlmu alam